เป็นคนที่ประเดือนมาไม่ปกติค่ะ หายไป 2เดือนบ้าง 3เดือนบ้าง มากสุดคือ 6-7เดือน และล่าสุดมีอะไรกับแฟน(เพิ่งเคยมีเพศสัมพันธ์) ครั้งแรกใส่ถุงยางแฟนหลั่งนอกค่ะ แต่ครั้งที่2 แฟนไม่ได้ใส่แต่แฟนไม่เสร็จนะคะ ทำได้ไม่นานเพราะเราเจ็บเค้าเลยหยุด อันนี้ทราบค่ะโอกาสเสี่ยงที่จะท้องมีอยู่เหมือนกัน และตอนนี้ประจำเดือนก็ยังไม่มา(ก่อนจะมีอะไรกันประจำเดือนขาดไป 3เดือนแล้วค่ะ อยากทราบว่าแบบนี้โอกาสจะท้องสูงมากไหมคะ?
สวัสดีค่ะ Nnk,การใช้ถุงยางอนามัย จะช่วยป้องกันการตั้งครรภ์ได้ตั้งแต่ 84%-98% และหากได้ใช้การหลั่งนอกร่วมด้วย โอกาสที่จะตั้งครรภ์ก็จะน้อยลงไปอีกส่วนการมีเพศสัมพันธ์ในครั้งที่ 2 แม้จะไม่มีการหลั่งในครั้งนี้ แต่การที่ได้มีการหลั่งไปก่อนหน้านั้น ตัวอสุจิย่อมอาจตกค้างอยู่ในท่อปัสสาวะและที่ปลายอวัยวะเพศได้ ซึ่งย่อมมีความเสี่ยงที่ทำให้เกิดการตั้งครรภ์ได้ค่ะดังนั้น การที่ประจำเดือนไม่มาอาจเกิดได้จากการตั้งครรภ์ ควรลองตรวจการตั้งครรภ์ดูเป็นอันดับแรกค่ะ หากตรวจไม่พบ สาเหตุที่ทำให้ประจำเดือนไม่มานานหลายเดือน อาจเกิดจาก-มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่า polycystic ovary syndrome(PCOS)- มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ- มีพังผืดเกิดขึ้นในมดลูก จากการเคยมีมดลูกอักเสบ- มีเนื้องอกของต่อมใต้สมอง แต่ก็จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นแนะนำว่า หากตรวจไม่พบการตั้งครรภ์และประจำเดือนยังคงไม่มา ควรไปพบแพทย์เพื่อตรวจหาสาเหตุค่ะ